Rossiyada haydovchilar norozilik belgisi sifatida yo‘ldagi chuqurlarni pul bilan ko‘mdi

Rossiyaning Primorye o‘lkasi Arsenyev shahrida 28-mart, shanba kuni avtohavaskorlar “Soliqlarni vositachilarsiz to‘lash” fleshmobini o‘tkazdi, deya xabar bermoqda “Vestiregion.ru”. Unda yo‘ldagi chuqurlarga bir necha kilogramm pul to‘kib tashlandi.

Aksiyada 30 ga yaqin kishi qatnashdi. O‘z xatti-harakatlari bilan arsenyevliklar pullarini soliq sifatida g‘aznaga berib, bu pullar evaziga shahar ko‘chalari asfaltlanishi va ta’mirlanishini kutgandan ko‘ra, pulning o‘zini yo‘ldagi chuqurlarga to‘kib tashlash osonroqligini bildirmoqchi bo‘ldi.